Vaktstjóri á skyndibitastað eða kaffihúsi heldur utan um daglega verkstjórn og ber ábyrgð á staðnum í fjarveru yfirmanns . Vaktstjóri þarf að geta gengið í öll störf ásamt því að sjá til að verkferlum sé fylgt , svo sem á milli vakta eða við lokun . Hlutverk vaktstjóra er að hafa yfirsýn , aðstoða samstarfsfólk þegar þess þarf og stuðla annars að vellíðan þeirra og öryggi á vinnustaðnum . afgreiðsla og sala á vöru og þjónustu upplýsingamiðlun framsetning vöru og ásýnd vinnustaðar þjálfun nýrra starfsmanna og mönnun vegna forfalla eftirlit með þrifum birgðaeftirlit og vörumóttaka Vaktstjóri vinnur ýmist undir verslunarstjóra , veitingastjóra eða rekstrarstjóra . Hvernig verð ég ? Ekki er gerð formleg krafa um menntun til starfs vaktstjóra en ýmis starfstengd námskeið kunna að vera í boði . Hæfnikröfur Vaktstjóri þarf að þekkja vel til réttinda og skyldna á vinnumarkaði ásamt boðleiðum á eigin vinnustað til að geta miðlað upplýsingum á milli vakta , til yfirmanna og samstarfsfólks . Einnig er mikilvægt að geta brugðist við ábendingum frá viðskiptavinum eða samskiptaerfiðleikum á vinnustað eða á milli starfsfólks og viðskiptavina .